als_Latn dik_Latn sag_Latn
Depresioni ose çrregullimet psikike mund të kenë çuar ndihmëspilotin Andreas Lubitz të rrëzojë në alpet franceze avionin Airbus A320, me 150 vetë në bord. Hetuesit kanë bastisur shtëpinë e 27-vjeçarit. Ata kanë sekuestruar kompjuterë dhe sende personale të tij në apartament, ku drejtuesi i mjetit jetonte bashkë me prindërit. Ndonëse prokurorët kanë thënë se kanë marrë disa lëndë të cilat kanë nevojë për teste, gjermania Der Spiegel shkruan se hetuesit dyshojnë se Lubitz vuante nga depresioni. Prokurorët po rrëmojnë në të shkuarën e tij nëse shkëputja e beftë nga trajnimi i tij si ndihmëspilot në vitin 2008, ka të bëjë me këtë sëmundje apo jo. Megjithatë, kjo është vetëm njëra nga pistat e hetimit. Mundësia e një sulmi terrorist mbetet në tryezën e prokurorëve francezë. Ata thonë se deri më tani, nuk kanë të dhëna të mjaftueshme që përforcojnë mundësinë e një sulmit të tillë. 27-vjeçari nuk ka as rekorde kriminale dhe as probleme me fenë. Opsioni i një sulmi terrorist u përjashtua në mënyrë të menjëhershme nga Shtëpia e Bardhë. Ndërkohë në terrenin e thyer të alpeve franceze vijojnë kërkimet për trupat e viktimave por dhe për sende që mund të hedhin më shumë dritë në këtë aksident tragjik.
als_Latn